Verrouillage central

Verrouillage central ass e Kuerzfilm vun der Geneviève Mersch aus dem Joer 2001.

 Ëm wat geet et am Film? 

D'Cathy ass Singel a Romantikerin. All seng Aarbechtskolleeginnen a Frëndinnen aus dem Coiffeurssalon si bestuet, an säi Gebuertsdag fält och nach grad op Vältesdag. Wéi hat eng magesch Formel entdeckt, fir säin Dramprënz ze fannen, zéckt hat net fir se ze gebrauchen, mee well deen éischten näischt ass, probéiert hat direkt nach e puermol.Verrouillage central de Geneviève Mersch vum Jean-Michel Vlaeminckx (15. Juli 2001)

 Filmproduktioun 
Fir Verrouillage central krut d'Produktiounsgesellschaft Samsa Film 1998 e Subside vum Lëtzebuerger Filmfong an Héicht vun 300.000 Lëtzebuerger Frang fir d'Dréibuch vum Film ze schreiwen.Rapport d'activité du Ministère de la culture 1998, Mäerz 1999, Säit 201 D'Joer drop koum e weidere Subside vu 3,5 Millioune Frang fir d'Produktioun vum Kuerzfilm dobäi,Rapport d'activité du Ministère de la Culture de l'Enseignement supérieur et de la recherche 1999, Mäerz 2000, Säit 218 an 2001 eng « Aide à la promotion » vu ronn 5.500 Euro.Rapport Annuel 2001 vum Lëtzebuerger Filmfong, Säit 7

 Accueil 

De Film gouf ënner anerem 2001 um Bréisseler Kuerzfilmfestival gewisen.bsff.be Compétition 2001

Um franséische Festival international de films de femmes zu Créteil krut en de "Prix Beaumarchais" als beschte franséischssproochege Kuerzfilm.filmsdefemmes.com: Édition 2002: Palmarès

 Quellen 
 De Film op cinergie.be
 De Film an der Internet Movie Database (IMDb)

Kategorie:Lëtzebuergesch Filmer
Kategorie:Lëtzebuergesch Kuerzfilmer
Kategorie:Filmer 2001
Kategorie:Lëtzebuergesch Kaméidisfilmer